Alministración pública - Uiquipedia

# Alministración pública

### De Uiquipedia

Por Alministración pública, polo xeneral, entiéndese a la organización integrada per un personal profesional, dotada de medios económicos y materiales públicos que pon en práutica les decisiones tomaes pol gobiernu. Componse de tou lo que la fai efectiva: funcionarios y edificios públicos, entre otros. Pola so función, ye´l enlaz entre la ciudadanía y el poder políticu. Ensin embargu, nun solo existe Alministración Pública nel Poder Executivu, sinon en gran parte´l Estáu e inclusu n´entes privados que desempeñen funciones alministratives por habilitación del Estáu. Del llatin "ad-ministrare", que significa servir, o de "ad manus traher" que alude a la idea de manexar o xestionar.

Pero el conceutu d´Alministración Pública pué ser entendíu dende dos puntos de vista. Dende un puntu de vista formal, entiéndese a la entidá que alministra, o seya, al organismu públicu que recibe del poder políticu la competencia y los medios necesarios pa la satisfacción de los intereses xenerales. Dende un puntu de vista material, entiéndese más bien l´actividá alministrativa, o seya, l´actividá d´esti organismu consideráu nos sos problemes de xestión y d´existencia propia, tanto nes sos rellaciones con otros organismos semexantes comu colos particulares pa asegurar la execución de la so tarea.

L´Alministración tien una serie de prerrogatives que la coloquen nuna posición superior a la del administráu. Entre dichos poderes destaquen:

- La interpretación unilateral de contratos.
- La executividá de los actos administrativos (per exemplu, el cobru de multes pol procedimientu d´apremiu). Ye decir, los actos de l´alministración deben cumplise, son obligatorios, y l´alministración tá autorizada pa imponelos unillateralmente a los particulares.
- El sometimientu a una xurisdicción especializada, la xurisdicción Contenciosu-Alministrativa.
- La potestá expropiatoria, consistente na adquisición pola alministración, a traviés del correspondiente procedimientu, de bienes y drechos de particulares, col oxetu de dar cumplimientu a una finalidá de interés públicu o social.

Retrieved from "http://ast.wikipedia.org../../../a/l/m/Alministraci%C3%B3n_p%C3%BAblica.html"

Categoría: Política

##### Views

- Artículu
- Discusión
- Revisión actual

##### Buscar

##### Otres llingües

- Español